32001R0610
L 090/17
JURNALUL OFÍCIAL AL UNIUNII EUROPENE
REGULAMENTUL (CE) NR. 610/2001 AL COMISIEI
din 29 martie 2001
de modificare a Regulamentului (CE) nr. 708/98 privind preluarea orezului nedecorticat de către agențiile de intervenție și stabilirea valorilor corective, precum și a creșterilor și reducerilor de prețuri care trebuie aplicate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3072/95 al Consiliului din 22 decembrie 1995 privind organizarea comună a pieței orezului (1), modificat ultima dată de Regulamentul (CE) nr. 1667/2000 (2), în special articolul 8 litera (b),
întrucât:
(1)
Condițiile pentru preluarea orezului nedecorticat de către agențiile de intervenție sunt stabilite în Regulamentul (CE) nr. 708/98 al Comisiei (3), modificat ultima dată de Regulamentul (CE) nr. 691/1999 (4). Articolul 2 din regulamentul menționat stabilește condițiile în care orezul poate fi acceptat pentru intervenție și articolul 3 stabilește criteriile de aplicare a creșterilor sau reducerilor de prețuri, în special cu privire la randamentul după prelucrare.
(2)
Experiența din ultimii ani comerciali a arătat că randamentele după prelucrare ale orezului oferit spre intervenție se situează în general deasupra randamentelor de bază enumerate în Partea B a anexei II la Regulamentul (CE) nr. 708/98.
(3)
Pentru a întări rolul intervenției ca măsură de siguranță și pentru a încuraja producția de orez de calitate superioară, criteriile de intervenție trebuie înăsprite.
(4)
Modificările randamentelor după prelucrare enumerate în Partea B a anexei II la Regulamentul (CE) nr. 708/98, împreună cu reducerea creșterilor de prețuri curente și reducerea toleranței la divergențele față de randamentul de bază par să fie cele mai eficiente mijloace de a promova producția de orez de calitate superioară, asigurând și o calitate înaltă a orezului depozitat de agențiile de intervenție.
(5)
Comitetul de gestionare a cerealelor nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CE) nr. 708/98 se modifică după cum urmează:
1.
A doua liniuță din articolul 2 alineatul (2) se înlocuiește cu:
„-
Randamentul după prelucrare nu este mai mic de 7 puncte sub randamentele de bază enumerate în lista din partea B a anexei II.”
2.
Anexa II se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 aprilie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 martie 2001.